ธปท.เผยปีนี้เงินทุนไหลออก 5.9พันล้านเหรียญสหรัฐ
ธปท.เผยในปีนี้มีเงินทุนไหลออกจากตลาดหุ้นและตลาดพันธบัตรไทยรวม 5,900 ล้านเหรียญสหรัฐ
30 ก.ย. 2558

ธปท.เผยในปีนี้มีเงินทุนไหลออกจากตลาดหุ้นและตลาดพันธบัตรไทยรวม 5,900 ล้านเหรียญสหรัฐ
นางรุ่ง มัลลิกะมาส ผู้อำนวยการอาวุโส ฝ่ายนโยบายเศรษฐกิจการเงิน ธนาคารแห่งประเทศไทย (ธปท.) กล่าวว่า ในปี 2558 มีเงินทุนไหลออก (Portfolio outflows) สุทธิประมาณ 5,900 ล้านเหรียญสหรัฐ แบ่งเป็นการไหลออกจากากรขายสุทธิของนักลงทุนต่างชาติทั้งในตลาดหุ้นและตลาดพันธบัตรของไทยประมาณ 3,000 ล้านเหรียญสหรัฐ และ 2,900 ล้านเหรียญสหรัฐ ตามลำดับ
ทั้งนี้ การไหลออกของเงินทุนที่เร่งตัวขึ้นในช่วงเดือน ส.ค. ที่ผ่านมา เกิดจากความกังวลต่อเศรษฐกิจโลกที่มีมากขึ้น รวมทั้งการปรับลดลงของตลาดหุ้นจีนที่ค่อนข้างมากในช่วงที่ผ่านมา  ซึ่ง ธปท. จะติดตามภาวะเงินทุนเคลื่อนย้ายอย่างใกล้ชิดต่อไป